
Kepköltemenyek Kassák Lajos ,,Vilaganyam“ cimü könyvéből 


AFINANC 


IWAN PUNI 


Puni az ifju orosz művészet kialakulásában kezde- 
ményező és szervező erőt jelent, bár teljesen elvont 
képeinek is van egy lényeges egyéni sajátossága, mely 
kereken szembe helyezi őket a konstruktivitás szélső 
követőivel. Müvészete nem annyira logikus épitkezés, 
mint sokkal inkább pszichikai, még pedig rendkivül 
szuggesztiv életesség. Ez a vonás az expresszionizmussal 
hozza Punit rokonságba, anélkül azonban, hogy a for- 
mának térré és szinné való feloldásat jelentené. A teret 
és formát éles határok választják el egymástól, sőt a 
kétféle tényezőnek különné való hangsulyozása nem 
egyszer sulyos feszültséget teremt a képben. A szinek 
és tónusok homogenitásra hajlanak és legtöbbnyire el 
is jutnak a teljes tisztaságig. A tagozódás tehát mindig 
egészen világos, határozott és egyszerü, bár roppant 
mozgalmas, mert összes elemei szöges ellentétekben 
hevesen ütköznek össze és végső összegezésük sem 
illeszkedik bele a tengelyeknek egy horizontálvertikál 
rendszerébe. Egyensulynak mindig labilis. Szélső esetek- 
ben mintha valamely ezer felé hullott egységnek az 
összetevői játszanának egymással. 

Puni művészetének ez a pszichikai életessége soha- 
sem érzelgős és romantikus. Gyökereiben szervesen 
fakadt az orosz, különösen pedig a szentpétervári kör- 
nyezet és ember problematikus jelleméből. Nyomoru- 
ságukban félszegen elhajló, dülő külvárosi házak, palán- 
kok és utcai lámpások, sánta butorok és fásultan meg- 
lapuló enteriőrök, emberek, sorsok, lelkek kisértenek, a 
Puni müvészi utjának első szakaszából való rajzokon. 
Megbontatlan, nagy fekete ürből csak elvétve mered 
elénk egy-egy fehér folt, ékbe futó tüzfal, lámpavilág, 
arc vagy gesztus, átkozott terhek alatt görnyedő életnek 
a hiábavaló, sötétbe hulló előretörése. 

A halott árnyékterekből később formák bontakoznak 
ki. A faktura élénkül, a fekete és fehér tónusok nyo- 
masztó dualizmusa megenyhül. Közvetitő, szürke átme- 
netek támadnak már a pétervári rajzokon és a witebski 
periódus teljes életre szabadulását hozza nemcsak a 
lekötött dinamikus erőknek, de a szineknek is. A péter- 
vári rajzokon is, a müvész pszichikuma az elsődleges 
determináló erő, mely nem a valósághoz igazodik, hanem 
a külső világ képét is a maga belső szükségességéből 
teremti ujra. A witebski rajzokon a forma expressziv 
önlényegüsége egyedül, korlátlanul uralkodik. A pirosak, 
kékek, szabályosan szögletes, nagy éles csucsokba hir- 
telenkedő formák forgószeles, szétszóródó táncában alig 
maradt nyoma valamelyes tárgyi ábrázolásnak. A fata- 
lisztikus mozdulatlanságra való kárhozottság gondatlan 
játékra fordult, akár erős szinek és formák, akár gyöngéden 
huzott vonalak és puha tónusok teritsék is széjjel a képet. 

Különös találkozás, hogy Puni művészetének dina- 
mikus formai teljesedése közvetlenül az orosz forrada- 
lomból vett jelenetekhez vezet át. A witebski mozgal- 
masság lankadatlanul él tovább a forradalom motivu- 
maiban, bár az emberek itt ujböl lehetetlenül apró, 

sokszor bizarrul kómikusan ide-oda tóduló, kerge függ- 
vényei az emberfölötti sorsnak. Olyan mindegy, hogy 
matrózos teherautók száguldanak-e a nagyon magasról 
látott utcák széles, meredek partu medrében, hogy éhség 
vagy járvány által ledöntött embert állnak-e körül tehe- 
tetlen bámészkodók vagy gyüléseken ágálnak képükből 
kikelt szónokok és plakátok. A plakátok fantasztikus 
méretekben, damokleszi jelentőséggel lógnak örjöngő 
férgek, megvadult bábok fölött. A szerencsétlenségen 
bámészkodók a minden mindegy érzéketlen tunyaságával 
pecsételik meg a görcseiben haldokló betegnek vagy 
éhezőnek a sorsát. És az utca maga olyan széles, hogy 
a szegélyező házsorok között, az elágazások csucsánál 
mindenütt egyensulyát, helyét, irányát vesztetten, össze- 
vissza bolyong a veszedelmes vörös autók látszólagos, 
száguldó aktivitása. Ez az illusztrálás nem puszta kisé- 
ret többé a forradalom történetéhez. Maga a megtes- 
tesült forradalmi pszichozis, de minden heroikus iga- 
zuläs nélkül. Fájdalmasan problematikusan fölérzett 
diagonálisok feszülnek végig a térben és formákban; 
mentökben heves rándulások torzitják el az emberi és 
dologbeli egyensulyt. Amilyen eleven tánc a witebski 
periódus mozgalm:ssága, olyan furcsa kérdőjel bujkál 
a második pétervári ciklus forradalmi izgalmai mögött. 


A forradalmi élményekben ujból nagyobb szerepre 
jutott tárgyi valóság Puni negyedik fejlődési szakaszában 
teljesen eltünik. Tökéletes absztrakciók támadnak. De a 
fordulat nem meglepő. Nem is fordulat, mint inkább 
egyenes következése annak a pszichikai életességnek, 
mely már az első pétervári aktus fatalizmusában is a 
maga belső képére teremtette a valóságbeli ábrázolások 
formáját. A félretolt, az egymásnak támaszkodó, dülő, 
hanyatló tengelyeknek, a széthulló tendenciáknak és a 
labilis egyensulynak ugyanez a rendszere él Puni leg- 
jellemzőbb képeiben és rajzaiban is, csak egészen tisztán 
és szabadon, a természetes perspektivának még csak 
halvány nyomához sem kötötten, többnyire a witebski 
dinamika játékos, eleven módjára. A geometriai formák 
és homogén szinek ritmusa merész, egészen a tengelyek 
polaritásáig és olyan szabad, hogy a tagokat a legcse- 
kélyebb konstruktiv összefüggés sem köti a térhez. 
Aminthogy akárhányszor egymás között is kerülnek 
minden közvetlen érintkezést. A belső összefüggés azon- 
ban mégis föltétlenül és erősen megvan közöttük. Ezért nem 
válik pszichikai életességük formátlanná. A ritmus minden 
játékos könnyedségében is ösztönös törvény ügyel a rendre. 

Puni művészetének legujabb szakasza a naturális 
ábrázolás és az elvont konstrukció összeegyeztetésére 
törekszik, nem sok javára azonban sem a tárgyi, sem 
a formai tényezőknek. Az uj képek vitalitása gyönge, 
akár az első pétervári szakasz expresszionizmusával, 
akár a későbbi fejlődés elvont játékaival vetjük össze. 
Egyelőre alig nyujtanak többet tetszetős dekorativitásnál 
és nagyon kétséges, hogy vezethetnek-e egyáltalán 
valami jobbra. Minden kompromisszum langyos vesze- 
delem, ha még olyan okos és kedves is. Kállai Ernő 

LES MESSIEURS 


ÓN WW 67 

ujjaim megsültek a bogärkäban 

180:5 

a gyorsvonat 

Kéjgyilkos az ólom-csóvekben, Uram frankban 
fizetek (la puella) 

tojássárgája + villanykórte 

szivem villanykörte szőr 

megcsókoltam la puella 

(la puella la puella) 

lábammal a sárga csillagot 

W 

kék az izé 

W 

W 

W 

Bombay 

Mész. 


TEKEP 


Zöld lepcsök vezetnek fel méhedbe. 
Te 


Leborulás — — — 
er ! ! tér. 
Te ferde sikokon támolyog 
Száguldások : 
Kavarodás 


a teremtés kavarodása 
az összeomlás kavarodása : 
Leborulás 
Leborulás. 
— — —: Narancs-szemii gyermekem sir 
reszketésedben. 


ESKEP 
Utak rázódnak 
Felszurás 
Kék kering szőkeséget 
Hold terez ványadtságot 
Nyál 
Támolygás 
Támolygás Támolygás 
Csecsbimbó!! 
Gerincek bicsaklanak 
Bicsaklás Spirdiforgas 
És szetörülnek 
Ee 
ESFE TES 

Kudlák Lajos 


MESE A MOSZAT- 
ZÖLD EMBERROL 


BARTA SÁNDOR „MESE A TROMBITAKEZÚ DIÁKRÓL“ 
CIMÜ MEGJELENENDÓ KÖNYVÉBŐL 


Szakála volt a moszatzöld embernek s nagy, vizes 
szemek ültek a homloka alatt, mint a tejüveges gyertyák. 
De még sem hivták őt moszatzöld embernek, mert égő, 
vörös haja is volt neki és utcákban, aranyfeszületes 
templomokban meg a szép, kiborotvált bürokban, mint 
egy szent lampiónt hordozta magát. 

Csak láttátok volna őt este a legmagasabb csillag 
alatt, amint egyszerü fütyülőjével maga alá sülyesztette 
a remegő tornyokat s a lehorgadt elevátorokat. Sikátorok 
torkában, határok hintájában láttátok volna, amint póz- 
nára szurt véres macskafejjel beijesztgetett a haldoklók 
kórtermeibe. Vagy láttátok volna őt, amint egyszer 
sürgönydrótokon uszott félkezén az éjszakában. 

De ti őt nem láthatjátok, mert nincsen nektek rönt- 
gen szemetek, mint neki, aki immár izes fényből vagyon 
csak és jószagu hangokból. És nem láthatjátok őt szi- 
várványok kapuiban vándorolni és nem láthatjátok őt a 
lokomotivok szemeiben. 

De azért gyertek, mert most már kénköves máglyákon 
énekel az este s a szomoruság tábláival ő most sülyed 
le éppen, a legcsendesebb tó közepén. 


A tónak nem volt feneke. És aranycellákban usztak 
benne az őrültek. És az olajpuha vizben megfoghatták 
egymás kezét. És ahova léptek kihajtottak az üvegpálmák. 

Ó ki tudja, hogy őrültek voltak-e? 

Csak az egyik cellában tüzes kupon ült egy asszony 
és hangosan beszélgetett a rubintszemü halakka,., 

És igy beszélgetett : 

Kicsi ember keres engem lámpással, ágy alatt keres 
engem, matrac belében kályha parázsában, keres engem 
fazekak fenekén. Nagy husos ember keres engem pum- 
pával ágya enyvében, mit szombaton szépen odakészit- 
getett, hogy megint pukkanásig pumpálja a hasamat. 

De jaj! ki korom voltam kályha csövében, íz voltam 
tányérok alján, penész voltam mosódák falain, egy őszi 
napon a legkisebbik teknőben kieveztem a reggelbe. 

Házak megnyilt tetői alól felém bégettek a gödölyés 
árvák, a kisurolt csapszékekből férfiak legszebb lelküket 
imádkozták felém. 

De én akkor már ég és föld közében usztam. 

Ó mert kék hajamat drótnak huzták országutak 
mentében, ezüst fogaimat nagy uraknak eladogattäk, 
meleg szép mellemet szombatokon elszombatoztam. 

Tudom én kutyák ugatták: kopasz asszony uszik a 
teknyőben, tudom én rendőrök noteszukat pingálták, 
tudom én tornyokból prókátorok törvényt versenyez- 
tek rám. 

De ekkor én már magasságok és mélységek fölött 
egyformán eveztem, a karjaimban tejjé vált a csönd és 
minden szomoruság megtalálta mását, 

Ezt mondta a kopasz asszony és szemeiben halott 
patakok muzsikáltak. 


A másik cellában pedig állt egy galambfejü ember, 
szép gyereksimogató kezekkel és szentelt kanócokkal a 
szemeiben. 

De jaj a zsebeiből meleg gyerektérdek csurogtak 
és lánykák szőke térdei voltak azok és buzavirág szemük 
benne uszott a galambfejü ember gyomrában. Ez pedig 
igy beszélt a selyemhusu csigákhoz: 

Erdószélén laktam én, mákkertben, diókertben. 
Asszonyok a mezőkön, husos combjukat ringattäk a 
tehenek közt. Legszebb toronyban laktam én, fuvolákon 
csillagokat fuvoláztam vásáros kufárok elé, kik mocskos 
ketrecekben nyulánk szüzeket árvereztek csavargóknak, 
trombitákon kerteket trombitáltam én legutolsó lányoknak, 
kik mellüket gömbölyitették kiürült utcák seprőzőinek. 
. De hiába. 

Mert az asszonyok akkor már mezitelen karokkal, 
átölelték a tehenek forró husát és a levegő is megkövé- 
redett körülöttem. És az asszonyok akkor már fintorokat 
nevettek felém a folyókból . . . És a jégmatracos ágy is 
kigyulladt alattam. A fák harapnivalón kisercentették 
bimbóikat, a föld megtollasodott asszonyok asszonysá- 
gává és völgyek, városok, sivatagok fölött egyetlen zöld 
bordélylámpát hajtott ki az éjjel. 

Én láttam, én láttam legmagasabb és legalacsonyabb 
viskókban röhögő asszonyok szentelt gyertyákkal a ke- 
zükben térdre csuklottak a férfiak győzelmes álkap- 
csai előtt. 

Én láttam, én láttam: nyár volt. Nyár! 
felszallagzott szemeivel és kazänhusu 
széleken. 

És akkor nagyon fájt nekem élni és kis trombitákat 
tömtem a zsebembe és egyik kezemre édes mákot sir- 
tam és arany diót nevettem a másikba. 

Mert jó ember voltam én, szép pupos ember s 
cukorból voltak az ujjaim. 

És jöttek a kicsi emberkék és szőke lánykák jöttek 
a legtöbben. És elszedték minden trombitámat és lele- 
gelték cukorból kezemet. Én akkor legelől mentem az 
aranydiókkal és ők akkor mögöttem jöttek cukorból 
kezemmel. És valahány út összetalálkozott másfelől 
utakkal én mindig megkérdeztem őket: 

Báránykáim, kicsi báránykák, ha balra mennétek 
farkassal se találkoznátok, de ha velem jöttök mákkert- 
ben legelhettek és labdázhattok fütyülő mókussal. 

Ok akkor mondták : 


Mákkertbe mákkertbe 
Aranydiót enni 


Kocsisok 
gyárakkal a 


akkor én őket mákkertbe bezártam és minden diót le- 
szüreltem széles medencékbe. Ha pedigaräcson átsirtak 
a lámpás fenyőkhöz, én kis korbáccsal megkorbácsoltam 
őket. Ha pedig nevettek a puha sarkokban a nyulakkal 
én mézzel kentem gerincemet. 
jó ember voltam én, szép, pupos ember, 

S aztán valamelyik néha átharapott torokkal fölült 
a kut fenekén. S akkcr én véres bajszu görényeket 
láttam a bokrok közt. S néha valamelyik szétfeszült 
lábakkal arccal feküdt a patakban és akkor fehér ingecs- 
kéket hallottam énekelni a partokon és néha valamelyik 
négy végtagjával a kert négy sarkában kihajtott és 6 
emberek ! akkor én egy vén banyát álmodtam kigyókkal, 
rádiummal és háromszögekkel a befalazott toronyba, 


Ó ne higyjétek, hogy nem igy volt; miért is hazud- 
nék én nektek? . . . sé i gi 


Mert most már itt vagyok 
Nagyszemü hulla vagyok 
Meghaltam feltámadok. 


Ezt mondta a galambfejil ember és szomoruan tur- 
békolni kezdett. 


A harmadik cellában lakott a harmonikás ember. 
Kisodort üvegpálmák alatt ült a vakitó fényesség lepe- 
dójén. Mert ő immár a pálinkás priccsekről felszállott 
és a végesség malma alól felharmonikázta magát az 


idővé. Volt idő, igen volt, nem volt ő külömb egy bá- 
dogba gyömöszölt baromnál és reggel vagy este nehéz, 
trágyaszagu seprővel a vállán vándorolt a kiürült utcák- 
ban. Vagy ünnep volt darab kenyérrel és megfésült 
ábrazatokkal és akkor ő is ott ült közöttük a bolthajtá- 
sos pincében és este késeket harmonikázott barátok 
szivébe. S akkor ott feküdt egy ember a középen és a 
többiek már eliszkolták a talpukig huzott sapkák alatt. 

Ó pedig indult haza. 

Mert olyankor a város tele volt Jänusfejü kutyákkal 
és biciklező rendőrökkel. 

Az ablakok ilyenkor mumiásan belefeküdtek az 
estébe és ő hiába próbálta egyensulyba igazgatni a 
világot. 

Mert ő egyszer egy tébolyda elé tévedt és csak látta, 
azt egészen neki épitették. A szük, nedves cellák egészen 
olyanok voltak, mint az ő szalmás óduja, csak még egy 
feszület volt bennük égő mécsessel, amit már ő is régen 
kitervelt magának. És egy egészen olcsó vashurok csör- 
gött le a plafondról, de abba akármelyik közülevaló 
bedughatta volna a nyakát. Az az ember is, aki akkor 
éppen benne lógatta véres borjuszemeit, milyen ismerős 
is volt neki. S amint nézte a másik megnyilt vizes sze- 
meit és annak bádogtükrében a magáét s amint az 
megnyitotta száját, hogy megszólaljon s a hurok ful- 
lasztón megnémitotta, ő egész bizonyos volt benne, 
hogyha az nem is ő maga abban a hurokban — ó ki 
tudja — de igen, igen valami ikertestvére, akiről ideáig 
semmitsem tudott, mert a jóerős falak körül fehér táblák 
őrkődnek s azokról ő mindig olvasta : 

Í ú á 

De aznap este megkérdezte az egyik katonát — 
mert őrök őrizték az őrködő táblákat is — miért vagyok 
én Í és miért vagy te ú? De az nagyon lenézően nevetett 
és hallgatott. Aztán megkérdezett més tiz embert és azok 
mondták: én i vagyok, én ú vagyok, én á vagyok. 

— Miért? Miért? 

A miért meghalt — mondták ők és szépen vissza- 
srófolták hónuk alá a fejüket. 

Egy tizenegyedik ember pedig mondta : 

— Miféle í vagy te, ha nem köpöd szemen az 
ú-kat ? 

Ő pedig válaszolta: 

— Miért köpném szemen az ú-kat, amikor ők nem 
köpnek szemen és ép olyan szomoruaknak látszanak 
mint az Í-k. 

Ó krisztus elveszett báránykája! — jajdult fel akkor 
a másik és egy éles boxerrel belecsapott a harmonikás 
ember szemébe, És jajgatva elfutott. 

Nagy, kék seb virult ki akkor a harmonikás ember 
arcán és a szeme egyre halványabbra fogta a dolgokat. 
Aztán találkozott a tizenkettedik emberrel és annak is 
nagy kék seb virult a szeme alatt. A két egészséges 
szemükkel meglátták egymást és az egyik akkor nem 
szólt semmit csak megcsókolta a másik kék, nagy sebét, 
amely még friss volt mint a reggeles harmat s a másik 
akkor 1 N oh csak megcsókolta az egyik kek, 
nagy sebet, ame öreg volt és boldo ilägi 
Aztán szétváltak. à £ Te 

S Ó azóta sok emberrel találkozott és azoknak is 
nagy kék seb virult a homlokuk alatt s i-nak és á-nak 
nevezték őket, de 6 egyszerüen testvérének szólitotta 
valamennyit. 

Ez még régen volt. Huszonnyolc éves volt ő akkor. 

Egyszer pedig, vasárnap — ő a délután beteg 
csöndjében morfondirozott — valahonnan Jézus tiszta 


nevét gombolyitotta feléje a szél. Ő akkor megfogadta 
holnapra kis bádogkeresztet vesz magának és többé 
semmiben sem fog különbözni megláncolt testvérétől, 
Igy indult el a hang felé. 
Egy kivilágitott templom elé ért, de amint belépett 

a ragyogó hajóba Krisztus tiszta neve ezer káromkodássá 
hullott. A megákombákomozott márványpadlón, térdeplő 
emberkék sivalkodtak nyakukban nehéz vasboákkal. És 
imigyen zsoltározták az istent: 

Miképen te becsülsz bennünket, ajjaj . . . 

Olyanképen hiszünk mi benned, ajjaj . . . 


S a pap akkor a legmagasabb balkonról keservesen 
fölsirt: 
Ö ki tehet erröl, ki tehet... 
Emberek vagyunk, emberek . . . 


A hivek pedig énekelték : 


Ha pedig farkast látnál köztünk Uram... 
Házát tüzvésszel jelöld meg Uram . . 


A pap most szagos csipkebokıokat szórt a hivókre 
és énekelte : 

Isten szegény szolgája . . . 
Kerül végre sor rája . . . 

Amire lánykák meg 100-éves anyókák csilingelő 
bohócsipkákat tóltak a hivek elé s azok fényes pénzeket 
dobáltak abba. A leggazdagabbak egyszerüen beleköp- 
tek egy világitót és bizony ezüst volt az. Aztán mély 
orgonák zugtak fel, a hivek lecsusztatták a padlóra nehéz 
vasboáikat és énekelték a kapu felé: 

Szép megfésült koldusókat hizlalunk neked, ajjaj . . . 
A profétákból pedig elég volt, ajjaj... 

És párosával egymás kezét fogva, szép gyüretlen 
ruháikban nekiindultak a kocsitlan utcáknak. 

Ő akkor a kapu melletti kókrisztushoz ért és az mondta: 

— Engem pedig kiállitanak ide cégernek és cino- 
berrel etetnek naponta. 

És aztán még mondta: 

— Ne vegyél magadnak bádogkeresztet, ne akasz 
ki engem magadból hideg falak mellére, mert élő, meleg 
hus vagyok én tebenned. 

És ő nem vett magának bádogkeresztet. 


Harmadszor pedig az országuton egy pötöm asszony- 
nyal találkozott és az két rivó gyereket hajtott maga 
előtt. A két gyereknek spárgával egymáshoz volt kötözve 
a kezük, a pötöm asszonynak pedig izzadságos szallag 
lobogott a hajában és kék virgácsot tartott a kezében, 
mint valami szentelt barkát. 

Ugy is jött mint valami szent asszony és a két 
gyerek mint két patkótlan csacsi a szent asszony szán- 
kója előtt. 

Ő megállitotta a szent asszonyt és egyszeribe az 
egész menet keservesen sirni kezdett. A szent asszony 
pedig mondta: 

— Ne nézd uram a kezüket, ne nézd . . . Mert ha 
nem kötözném meg őket spárgával tóba fürödnének, ha 
nem járnék mögöttük virgáccsal fa tetején kukorékolnának, 
ha kukorékolnának engem tóba dobnának, ha tóca fü- 
rödnének engem fára huznának. 

És azzal még keservesebb sirás közt elindultak. 
Egyszer csak látta, befordultak egy keskeny . dülöre. 
Annak végiben kis tisztás állott és kis 6:ak voltak azon 
és nagy, fehér táblák. Az asszony pedig csak átadta a 
a gyerekeket egy hosszu szakálas embernek és az értük 
járó két bilétát szépen elásta a mellébe. A hosszu embernek 
kezetcsökolt és elment, A hosszu ember komor mozdulatok- 

kalbő tarisznyát aggatotta gyerekek szája elé, abban pedig 
tudomány volt meg isten. Sok sok kis emberke volt ott 
az ólak előtt, vagy talán kör alaku vályuk voltak azok, 
A középen csodálatos fehér táblák között a hosszu 
szakálas ember ült egy dobogon, fekete nagy könyvvel. 
Most hármat röffentett és megkezdődött a tanulás. 
— Első tábla! — mondta a szakálas ember s a 
gyerekek kórusban bégették: 
Első tábla, nyiú, miú, 
_ Szemesnek áll a világ 
Ok szegények a fejük bubjáig benne fuldokoltak a 
tarisznyában. 
Második tábla nyiú, miú 
A kása egyszerü, de tápláló étel 
Ó milyen egyszerüek és tizenötkilösok voltak ! 


Harmadik tábla nyiú, miú 
Nincs semmi uj a nap alatt 
A szegény pedig vegyen sorsjegyet a meny- 
országba, 
Ekkor a tanulás véget ért és kezdődött a testedzés. 
A hosszu szakálas ember egy labdát tett a földre és a 
gyerekeket megosztályozta í-kre, ú-kra és á-kra. S akkor 
az í-k, ú-k és á-k véresre harapták és pofozták egymást 
és ez is kész volt. Akkor kezdődött az istentisztelet s a 
gyerekek énekelték : 
Szeresd felebarátodat mint tenmagadat. 


S erre az asszonyok visszaváltották a biletákon a 
gyerekeket és a hosszu, szakálas ember lehuzta a rolókat. 
akkor már 36 éves volt és néha piros zászlók 

alatt kivitte testét a rendőrlovak alá. 

Egyszer pedig tizenöt társával őt is leszedték egy 
élire állitott villamosról és mnt a barmokat valameny- 
nyiüket becsörditették egy nyirkos üregbe. 

Az akkor már tele volt tintásképü emberekkel és a 
falak kerek lyukai mögül véresszemü szuronyosok kém- 
kedtek közéjük. S amikor megkérdezte a társaitól: miért, 
azok mondták : 

Egy élire forgatott villamosról szedtek le bennünket. 
S némelyik akkor megpenészesedett kezét mutogatta, 
amely zöld volt és gyufásan lobogott a csillagtalan sö- 
tétben. 

Az őrök pedig óriás mágnessel néha kiszippantottak 
valakit az egyik nyiláson és egy félóra mulva valami 
véres husdunyhát cuppantottak vissza a plafondról. 
Olyankor ők tejfehér szemekkel a szögletek kampóin 
szüköltek, mint a gorillák. De este valaki mindig vissza- 
énekelte őket a priccsekre, csillagok közelségéről, erdős 
meg szimetrikus városokról beszélt nekik. Mikor megint 
kihajtották a világosságra ő már harminckét éves volt. A 
tüfogu hidegben, tüdejében egy elégett veréb szárnyaival 
még cipelte magát egy hónapig, de aztá. többre már 
nem tellett. 

Ezt mondta a harmonikás ember s lassan, mintha 
kurblikon jártak volna a karjai harmonikázni kezdett. 


A negyedik cellában egyszerü kredencek között 
megsodort, sápadt arccal ült a költő és a kezeit néha 
belemártotta a hajába. 

Ó igy beszélt az égtiszta kagylökhuz: 

Apám favagó volt: csomótlan tuskokat álmodott 
magának. Anyám lámpásnak álmodta magát fölibénk. En 
pedig a halott patakról álmodtam és mondtam nekik: 

Malmok beleálltak a reggelbe! 

Reggel ! ! ! 

Akkor még ültük három világunkat és másnap el- 
indultam, 

A halott patak közel volt. Partjain döglött tuskók 
probálkoztak a lejtőkre. Ó csönd volt. A madarak szivét 
hallottam kerepelni. És hittem: a patak mentén találkoz- 
nom kell a dolgok értelmével, 

Elindultam . , . 


A nap ezer arccal beesurgott a fák közé. 

A patak ferdére sülyedt gránitkövein kövér halak 
sütkéreztek. S ekkor én igy szóltam a kóvekhez: 

— Minden hiábavalóságának tudói! 

De ők mondták: Mi kövek vagyunk ennyi az egész 
— és nincs, aki megváltson bennünket. — Valamikor 
éneklő tüz voltunk a harcosok sáncain s gyerekek 
parittyáiban galambkodtunk. Ó lőjjétek ki alólunk a 
földet! Vegyétek le rólunk undok házaitokat és a meg- 
fullasztott delelöttöket. Mert a hidaitokat le fogjuk 
okádni, a tornyaitokat eldobáljuk, megesszük a vasat a 
husunkba mart sebeinkkel és összekeveredünk üvöltön 
ujra a hegyekkel, csepkőbarlangokkal és zuhatagokkal! 
Mert átláthatatlan lavinák voltunk és tengerek röpültek 
hátainkon. 

A vakitó madárzengésben a fák most kifeszitették 
vitorläikat. 

A tölgyek megnyilt derekäban — mint Jézusos 
jászolban — apró mökusok rágicsáltak. Legfelül pedig 
az emberfejii majmok hintasan belerikoltották magukat 
a nap üveghälöiba. 

De bennem mázsás harangokat játszott a szo- 
moruság. 

Milyen jó, meleg temetőnek álmodtam én az erdőt! 

Egy ösvényen mezitelen szüzek sétáltak és egy 
hatosért hozzájuk lehetett nyulni. De jaj egy nagy disznó- 
fülü asszony ült az ösvény szájánál kitartott tenyerekkel. 

Továbbcipeltem magam. Szamarak szürke dunyhák- 
kal ereszkedtek a dülőkön. A hegyek felruccant tornyain 
turisták egymás szájába váltogatták a kötélhágcsókat. 

Minden a mozgás keresztmetszetét gyujtotta velómbe. 

És beljebb is végtelen acéldrótokon ladikokban 
szirénázott le a vas. 

Már a hegy lábához értem. Egy nagy, fényes tömb 
ült a vidék előterében, a mezők aranyszájában. Ugy 
néztem ki benne, mintha vizenyős rongyból lett volna 
a testem, s a szemeim is egész beüregesedtek az 
agyamig. 

Így szóltam hozzá: Te vagy a vas és most talán 
ráakarod hengerelni mutögatös karmaidat rám, együgyü 
rongydarabra. Pedig két sápadt kezemmel még arasznyi 
füvet sem vetettem, vagy gyujtottam hamuvá, a reggelben 
indultam el a halott patakhoz, hogy találkozzam a dolgok 
értelmével és a város lélegző drótjaiba keveredtem. 

Nézz rám! Tányérnyi szemeimben életem feltépett 
erői zokognak, szinek, hangok tükre lettem én, ki szinnek 
hangnak jöttem a világra. 

A vas pedig válaszolta : 

Mérhetetlen csatornák, gépésztelen mozdonyok, min- 
den emberek jója hever az izmaimban. 

Ma még gyárak körül vagyok szuronyerdő, ma még 
életüket sikongják felém fölárkozott mezőkön a katonák, 

De egyszer hidakba, városokba, kongó csarnokokba 
nevetem magam és piros gömbökkel kihajtok valamennyi 
tornyokon. 

Az óriás tömb most hirtelen kipirult, mint egy ki- 
vilägitott hajó. Aztán este lett. És csönd. 

A fák karjain vastag ólomkörték sirtak, a nap fekete 
tömböt füstölt egy emelkedés mögött. 

Minden kiürült akkor mar bennem, minden. Eg 
szeplős vöröstestü némbert még magam mellé fürészeltem 


egy leégett majorságból, egyszer pedig belecsodálkoztam 
a kút üvegszinébe és most itt vagyok. 
tudom menthetetlenül a dolgok miértjét! 

Ezt mondta a költő és nem lévén több beszélni 
valója a világról kezét bárgyun a szájába emelte. 

A tér most halkan megvilágosodott, moszatzöld 
ember fölcuppant a tó közepén. Amint beteg mellett 
dolgoztatta a szél, amint kerek szakála gyertyásan lo- 
bogott a megüvegesedett reggelben, ti azt hittétek volna 
halálra. érett alatta minden. 

De ő csak úszott házak kéménytulipánjai, kivilá- 
gosodott gyárak, elázott korházak és egymásbaszaladt 
konflislovak fölött, mint egy kinyilott szederbokor. És 
alatta hintäslegenyek vasárnapra olajozták a vörös 
deszkakoporsókat és alatta apró emberkék futkostak 
omlós kenyerekkel és fodros sörösbádoggal. És alatta 
templomok nyájakat verbuváltak és völgyek kisercentek 
a majálisok elé. 

A nap üvegpáva volt és emelkedett, a tüz szép 
szüzeket sodort a befalazott kazánokban. 

S ő úszott a füstölgő kémények fölött . 

föl föl 


az éter sárga templomába. Barta Sándor 


ASSZONY 


Minthogy senki sem irt még róla, ime én 
a repedt rézcsöveken beletrombitálom. 

a meztelen éjszakába! 

A zsákhordó csak a hatalmas balcombját látta 

amint a hold finom kis mosolygása alatt 

fehér vonaglással lekaszálta a szegény parasz- 
tok rétjeit 

és a templom keresztjében kapaszkodott meg és 
ott vihogott! 

A flótás vándor csak a hatalmas jobb combjátlátta 

amint a zokogó patakocska mellett agyon- 
ütötte a drótostót szamarát 

és aztán elúszott a vizen. 

A koldus asszony csak a hatalmas melleit látta 

amint az erdő kártékony állatait megszoptatták 

és egy újszülött kisfiu rózsaszin száján át ellép- 
tek a felgerjedt erdőőrök elől 

akiknek kezeiben izzottak a puskák! 

A lámpás ember a kazlak alatt 

elárvult szakállával csak a szemeit látta 

a két szemét 

némán 

amint átlépték az alvó falut 

és sirtak 

sirtak ! 

Csak én láttam őt egészben a meztelen éjszakában 

testének hajlataiban bozontos állatok aludtak 

hasán egy rongyszedő tántorgott 

szines rongyaival 


fölötte, mint egy nemibajos öreg ur, motyogott 
a hold 


és én rettegtem, hogy bosszújában az erdő 
iszonyodó sikolyának zsákjába var. 


Enders Erwin 


Té 


PREZENTIZMUS 


A FAJNEMET LELEK PUFFKEIZMUSA ELLEN 
(Berlin) 


Élni annyit jelent, mint a pillanat minden lehetó- 
ségét, adottságát megfogható energiává, bölcsesegge 
süriteni. Az örökkévalóság semmi, nem régibb vagy 
jobb, mint a középkor, a tegnaptól származik, a holdban 
vagy az aggok fogatlan szájüregeiben van, a nevetséges 
polgári intelligencia erősiti, mely légfékhez hasonlit! 
Söpörjünk el minden előítéletet, mely szerint valami 
tegnap jó volt, vagy holnap jobb lesz és fogjuk meg 
pillanatosan a mát! Az idő hagyma, melynek héjja 
mögül ujabb és ujabb héjjak kerülnek napvilágra . . . 
De mi a világosságot akarjuk! Az ember lényének két 
iránya van: a lehetetlen és a számlálhatatlanul lehetséges 
felé!! A lehetetlen ebben a pillanatban, a mostban, a 
mai napon nem sikerülhet, legyen az akár Isten, akár 
az alkotó principium, az élő dinamika, mely kinómotor 
módjára zsugoritja össze a világot, a történést, az ese- 
ményeket és velük teremti meg a lehetőségek világát 
— nevetséges együgyüseg kényszeriti az embert arra, 
hogy teljesíthetetlen ideál után vágyódjék és ez a tel- 
jesithetetlenül lehetetlen az, hogy perpetuum mobilet — 
alkosson önmagából, óriásgolyót, mely a naphoz hason- 
lóan lebeg az ürben! El ezzel a vággyal, el a lehetet- 
lennel, mert nem lehetséges és nem valósult meg!!! 
Hagyjátok ezt a Gólemeknek és a sellóknek! Mi a ki- 
mondhatatlanul boldogitó lehetségesnél akarunk maradni! 
Nagyszámu emanációit a mába akarjuk kötni és minden 
lehetőséggel élővé akarjuk formáltatni magunkat; az 
életet a mehanikus tudatosság, a merész feltalálás, 
valamint ötleteinek és szellemének (más ugyan meg 
sem érdemelné a szellem nevet) megvalósítása által 
sokszerü képzelőerőinek előretörtető mérnökévé akarjuk 
tenni! Sutba minden ócska szentimentalizmussal, az 
ujság utópiája gyorsabban válik igazsággá, mint az 
örökké meggondolt, polgári biztonsági agyvelők hiszik! ! 

A roppant derengésben, mely bennünket körülvesz, 
agyunkat és szivünket szorongatja, mert éjszaka is lehet 
és világosság is lehet: ebben a pillanatban tökéljünk el 
valamit elszántan! A fényt, mely minden testbe behatol, 
a finom, viszonydus emanációkat nem akarjuk alélt 
szemeink előtt eltünni engedni; a fénnyel a nagy fel- 
fedezetlen Amerikát akarjuk, az életet! Egy protestáns 
kétségbeesés boszantó szürkeségében minden szelepet 
fel akarunk nyitni és tébolyult keringésbe akarjuk hozni 
az elektromos ventilátorokat, hogy korszerü ideáinknak 
megteremtsük az atmoszférát! A középeurópai la- 
posság közepette végre olyan világ fel- 
tárulását akarjuk, amely reális, a szellem 
és az anyag szintézise — a német lélek óró- 
kös, minden kákán csomót kereső analizisei 
és bagatelljei helyett! A destruktiv pszihológiák 
és relativitások kora lejárt — épen a legutolsó órában 
temettük el öket véglegesen: a lehetséges világ felé 
való legszélsőbb elszántság küszöbén állunk! Lábaink 
alatt látjuk a középkort, a klasszika tegnapját, a miszti- 
kát és a megszokott kecsesség utáni ösztönt — nem 
kivánjuk ezek plagizáló ujjáélesztését, sem a vékony- 
pénzü absztrakciókat! A szépség olyasvalami, ami az 
alkotási folyamat közben jön létre! Bátran akarunk 
szembeállani világmásodpercünkkel! Ámde ehelyett 
köröskörül régi bálványok talpraállitását célzó törekvé- 
seket látunk, sokan már szellemidéző gesztusokkal áll- 
nak a régi elóit és felkuszálják óntudatunk szükséges 
világosságát. Ujak, merészek, amerikainál többek, egé- 


szen tiszteletlenek akarunk lenni, a legszebb mult se 
nyügözzön le bennünket! A régi állam és a gazdasági 
formák átalakulnak a munkásosztály felvonulásától : a mi 
feladatunk a szellemi élet megfelelő valóságait, az ugy- 
nevezett tudományokat és miivészeteket a jelenkor 
vonalára hozni. Miért nem festhetünk ma olyan képe- 
ket, mint Boticelli, Michelangelo, Leonardo és Tizian? 
Mert az ember a mi öntudatunkban teljes- 
séggel átformálódott, nemcsak mert telefo- 
nunk, repülőgépünk, villanyzongoránk, vagy 
vasesztergapadunk van, hanem mert egész 
pszihofizisünk átalakult a tapasztalat foly- 
tán. Nincsen meg többé bennünk az ember korláto- 
zoltan individuális fontosságának érzése, mely a közép- 
kor szük városában élt, ahol odafönn csak az a vala- 
micske ég volt, ami épen ráfért a müvész kezére — 
repülőgépeinkkel átszeljük az étert és kis pontokká 
lettünk a határtalan térben, melynek festésére többé 
nem elegendő a perspektiva . . . Legyen a mult mult! 
Aki szépséget akar, menjen a muzeumba! De ne pla- 
gizáljunk, nekünk már nem lehet feladatunk a szép 
ember dicsditése. a naiv antropomorfizmus lejárta 
magát. Napi életünk szépségét a manneguinek, a fodrá- 
szok parókamiivészete, egy technikai konstrukció exakt- 
sága határozza meg! Ismét a mehanikai munkafolya- 
mattal való konformitásra törekszünk: hozzá kell szok- 
nunk, hogy a miivészetet műhelyekben lássuk létre- 
jönni! A mi miivészetiink ma már a film! Esemény. 
plasztika és kép egyben! Felülmulhatatlan! Ez a kis, 
szentimentális élet mehanizmusa — mi azonban nem 
akarjuk, hogy ezek a dolgok továbbra is ugy hassa- 
nak ránk, mint a dolgozás, az esőzés és a szunyog- 
csipések magátólértetődőségei, vagy a vasárnapi részeg- 
ségé, mely a puffke előtt egyedül teszi mozgóvá a 
jelenségek világát, holott nekünk ez a szépség csak a 
halottiság müvészetét jelenti: ha valaki egy élő dolgot 
merev nyugalmi formába foglal, vagyis megöl, ugy az 
teljes joggal lesz halhatatlan De mi élni akarunk és 
meghalni, mi azt akarjuk, hogy a titkos dimenzió és 
hatodik érzékünk, a mozgás hajigáljon és szaggasson 
széjjel bennünket! Hogy tudatára serkenjünk életünk- 
nek, annak, hogy ma élünk!! S ezért először is a 
mereven egy dologra összefogott tekintetet akarjuk 
feloldani, mert a mi tudomány által megszélesitett tekin- 
tetünk kerek és teljes lett, mert histórikusan felvettünk 
nézésmódunkba minden optikai lehetőséget és most az 
optikäban továbbhaladunk egészen a fény alapjelen- 
segeiig. Szeretjük a fényt és mozgását!! És a tudo- 
mány megmutatja nekünk az atomban lakozó erők 
önkéntes odaadásának lehetőségét! Mindent a maga 
idejében! Masaccio, Filipo Lippi, Castagno, Piero della 
Francesca, Mantegna, Melozzo Daforli felfedezték a 
világot a maguk korabeli ember számára, a portrét és 
a jellemábrázolást, a görög illuzionizmus továbbvitelét. 


Az optikai szélesedés következő korszaka az impresz- 
szionizmus volt, ennek közvetlen utódai pedig a futu- 
ristäk, optikai szemléletünk bátor megujitöi. Mert a 
tizenötödik század perspektivája nem egyéb tehnikai 
segédkonstrukciónál; ugyan ki merne rá vállalkozni, 
hogy a mai embert, vagy a nazyvárosi ucca örök fény- 
változását ezzel az eszközzel ábrázolja. Ezt az uccát 
lázas mohóságával és mozgásával, melyben a perspek- 
tiva csak absztrahált, nem valóságos rész? Mi a futu- 
rista analizisektöl a középkori mesterek plagiárorain 
keresztül a nekünk való optikához akarunk jutni. Mert: 
mi a müvészet? Nonsens, ha csak esztétikai szabályo- 
kat szolgáltat ahhoz, hogy a nagyváros geogräliäja, 


a mezőgazdaság, az almatorták és a női mellek között 
biztonsággal tudjunk mozogni! Mi a villamos, természet- 
tudományos festészetet követeljük!!! A hang, fény és 
villamosság hullámai egymástól csak hosszukban és 
rezgési számukban különböznek; az amerikai Thomas 
Wilfred szabadon lebegő mozgó képjelenségekkel 
végzett sikerült kisérletei és az amerikai és német 
szikraállomások hangkisérletei után gyerekjáték ezeket 
a hullámokat megfelelő kolosszális transzformátorok 
segitségével szines, vagy zenei légképzetek módjára 
használni . Éjjelente óriási szines káprázatdrámák 
fognak lejátszódni egünkön és napközben ezek a transz- 
formatorok  hanghullámokra szerelödnek át, melyek 
megzengetik az atmoszférát!! A villamosság lehetővé 
teszi számunkra összes haptikus emanációink mobilis 
szinekké, zajokká, ujszerü muzsikává való átformálását; 
a taktilizmus, melyről Marinetti azt hirdeti nekünk, hogy 
az ember vele a gördülő szalagok által előidézett érzé- 
seinek hatását kiálthatja világgá, pótszer az órómai 
gladiátormérkőzések szadizmusáért, ennek szelleméből 
pattant elő, de semmi ujat nem jelent! 


Mi összes érzékeink kiszélesítését és meghóditását 
követeljük! Szét akarjuk robbantani eddigi határait! 
Olaszországból kapjuk Marinetti taktilizmusának hirét! 

homályosan fogta meg benne a haptikus érzés prob- 
lémáját és megrontotta azt ! Marinetti, Európa legmoder- 
nebb embere ellenszenves nekünk, mert a véletlenből 
indul ki és nem a fölényes tudatból. Le minden nem- 
vitálissal, le minden megnyugtatással! Képzeljük csak 
el, hogy minden érzékünkkel elvegyült, vagy valamenyi- 
nek csaknem döntő alapja a tapintás érzéke, a haptikus 
érzék, melynek emanációi excentrikus érzésképesség 
módjára a föld 600 kilőméteres páratakaróján át mint 
kivetitett tekintet a Sziriuszig vagy a Göncölszekérig 
hatolnak, — és akkor nem látható be, miért ne tennénk 
észleleteinknek ezt a legfontosabbikát önállóvá, uj 
műfajjá. 

A haptizmust követeljük, amint hogy az 0do- 
rizmust is követeljük !! Terjesszük ki a haptikust és 
alapozzuk meg tudományosan az eddigi puszta vélet- 
lenségen tul! A haptikus művészet meg fogja szélesíteni 
az embert! Mi végre ragaszkodnánk szentimentálisan a 
szem vagy fül régi művészetéhez ? Minek egyáltalán az 
érzések, melyek csak valaminek megtartásában, emlé- 
kezetbe idézésében állanak? Az uj embernek legyen 
bátorsága ujnak lenni! Engedjük át az élet lefényképe- 
zését, a pszichológiát, a lelki és kedélybeli rázkódtatások 
átértését a gyöngéknek, akik nem tehetnek egyebet, mint 
hogy benne vájkálnak, — nekünk ezek époly kevéssé 
vesznek el, mint testi mivoltunk, a keménygallérok és 
a női nadrágok. A maguk és Lottika szépségének örök 
imádóihoz olyan művészet való, amilyent a cigaretta- 
skatulyák vagy a szappankartonok nyujtanak, mi azonban 
közvetlenül bele akarunk merészkedni teremtő emanációink 
kellős közepébe. Ez nehéznek látszik egy olyan ország- 
ban, mint Németország, melyben még nem volt valamire- 
való idea, amit ne tettek volna nyomban e fajta lelki 
árnyékszékének használati tárgyává. Ennek a környéknek 
egyetlen modern embere, Hülsenbeck Richárd vissza- 
vonult a homályba és mi tiszteljik hallgatását! Le a 
német lélek csomósságával! Lássunk hozzá legfontosabb 
testi érzékünk kifinomitásához; éljen a haptikus ema- 
nació!! Le a felületesen értelmezett taktilizmussal, a 
haptizmus a modern életérzés differenciálódása! Epitstink 
haptikus és telehaptikus leadóállomásokat! A haptikus 
szinház az élő sirásóknak ezt a polgári osztályát, mely 
gazdaságosságában és állítólagos tudományosságában 

örök téli álomra gubózott be, elcsenevészedett életerejé- 
ben fogja találni, felrázni, oszlásnak inditani! Tudjuk, 
a nagy feladatok léteznek, de nem akarjuk magunknak 
megengedni azt, hogy erőtlenül és gyöngén imádjuk a 
nekünk elérhetetlen ideált! Végleg el akarjuk vágni az 
összeköttetést a szentimentális hátvédekkel, mint Istennel, 
ideállal, hirnévvel! A mi feladatunk, megküzdeni 
a tömegromantika utolsó és legfinomabb 
formájával, és rábirni az embereket arra, 
hogy tudatára ébredjenek mai sürgős és szükségképen 
feladatuknak, mely mindenkit a maga helyén vár és 
hogy ne fussanak többé időszerütlen óhajok kékvirága 
után, melyeknek ugyis csak a jelen munkájához való 
gyöngeséget kell leplezniük! Vissza fogjuk utasitani a 
szédelgő állitást, hogy egy távol jövő ideáljai fontosabbak, 
mint a munka a mi teljes feloszlásban lévő korunkban: 
követeljük annak beismerését, hogy a legértékesebb 
ember és a legnagyobb gondolat sem emelkedik leg- 
kevésbbé sem fölébe a mindenki számára közösnek és 
hogy senkinek sem adatott olyan ideákat meg ragadni, 
melyek nem voltak előre kiképezve az emberi társada- 
lom tudatvilágában! Követeljük, vessenek véget 
a kis individualista csalásnak és kijelent- 
jük, hogy csak azérttámasztjuk az emberi 
érzék-emanációk kibővitésének és meguji- 
tásának követelését, mert ezt a dolgozók 
osztályában egyrettenthetetlen és történel- 
mietlen ember születése előzte meg. 

Az atomnak tekintett egyén egyetlen feladata: meg- 
találni törvényét a saját megkeményedett Énjén, és az 
Enje ellen végzett mindennemű és formáju munka révén 
— ebben az uj, jelenlegi világban kell megvalósuláshoz 
juttatnunk minden, az atomban lakozó erő önkéntes 
odaadását ! 


Salut aux camarades! 


RAOUL HAUSMANN 
Ford.: Gaspar Endre. 


N GEBEN. ASAS 
eS nn mmm ee ee 


VERS 


Egész nap feksziink — a hátunkon — mi meg- 
őrült hullák 

és lábunk nagyujjára ültetjük az Asszonyt. 

Éjjel bicikliversenyzőket lihegünk ! 

Millió ápolónő fehér sátorral a fején 

puha tejcsarnokokkal a mellein 

körülfolyja testünket 

de füleinkből kifüstöl a faluvégi kutyák vonyt- 
tása 

és szemeinkből megkéselt ludak gágogva rö- 
pülnek Del feie! 


Enders Erwin 

IWAN GOLL: 


AZ IDO GNGYILKOSSAGA 


Az Idő aláhull az összes tornyokról 
Kristályszárny mely eltórik az uccán 
Nekikeseredett angyal óngyilkossága 


ÖRÖKLÉT 


Minden Montblancról lezuhan az óra 
Emberektől feltalált jégcsapöröklét 
Melyet cseppenként iszunk 


MINDEN NAP 


Minden nap ujra kell halnunk 
Rohanunk! Rohanunk! 


Hová? 
MINDEN NAP 


Az automobil mint egy kentaur elhagyja a Szajnát 
A brüsszeli expressz pontban 7 óra 12-kor indul 
Holnap reggel nyaktiló átnyisszantja a Hajnal fejét 
És a börze délben nyit 


A föld forog: az isteni automobil ötödik kereke 
Az angyalnak ugyan könnyü megöngyilkolni magát 
A butaság halhatatlan marad! 


TELEFON 


Világ metallikus füle 

Az óceánok hömpölygetik fájdalmukat kagylóban 
A horizonok kvartettje egy vigoperából van véve 
Minden ember elismétli mindennapos fohászát: 


Töltött borjuláb 

Éljen franciaország 

Spinoza species-e 

Cérnazokni: három 95 95 három három 
A vakarózóknak 

1525-ik év V. károly 

Itt vannak az összes kis nök 

Shansi Rand Mines Omnium Omnium Pétrole 
Szerelmem! Mond! Milyen hülye! 

A halak a Missouri felé ügetnek 

Domine vo-bis-cu-um 

Tambura! Tambura! Ne hallgasd 
Csodálatos fül! 

Világ megalvadt szive mely bennem vagy 
Dróttalan isten, 


A MONTPARNASSE ÁLLOMÁSA 


Reggeli szelek melyekben angyalok ingei lebegnek 
Boulevardok sárga és rózsaszinú folyama 

Mely tejeskávékkal és aranydicsőséggel zajlasz el 
Jól kell élni ezen a vasárnapon! 

A szobaasszonyok a kis Butorozott Szobák 
Kinyitják karjaikat hogy szélesen átöleljék a világot 
Felnyitván az éj zsalugátereit ; 
Geräniumok vannak az összes zugboltokban 

És fotogräfiäk melyek mindig mosolyognak 

A lomha villamosok elhagyjäk a väros szivet 

Öreg darazsak 

Az eröditmenyeken akarnak keresni 

Pärmai ibolyäkat 


Imhol az összes ällomäsokon testveri vonatok 
Harmatcsökok a mozdonyok mellvedjein 

A tenger éneke 

A koromtüdöben 

O Europa fakósága a rézsérényeken 


Az egész Atlantik kihajózik 
Armádák és Dreadnoughtok 

A Montparnasse áruállomásán 
Csillagok a , törékeny" ládákban 
Áprilisi halak és rákok 

Az egyenlítő minden állatai 


A nagy Éjszaka utasainak 

Álomhidak és félelemalagutak vannak málháikban 
És egy park hervadt virágai 

Ez a kecskeszakálu pap Jézussal aludt 

És te kis kék matróz 

Gyermeknyakaddal és nagy gyermekszemeiddel 
Madagascar van szimbolikus szivedben 

Egy tánti érkezik a temetésére 

Egész vagyonával tarsolyában 

Négy százalékos fonciér hitellevelekkel 

És egy darab csokoládéval 


PÁRIS! PÁRIS! 


Az autóbuszhegyek eltolódnak 
Hippopotámok paskolják a jégtereket 
A szálló-és cellaméhkasok 
Nyüzsőgnek 

A városi rendőrök haláltánca 
Houbigant függőkertjeiben 


DUBONNET 
DUBONNET 
DUBONNET 


DUBONNET 
A metro énekel 


Az emberek fejei lassutűzön pörkölődnek 
A „FEKETE OROSZLÁN" uralkodik. 


Ford.: Gáspár Endre. 


IWAN PUNT: Eredeti linoleummetszet 


40 


A KÖLTŐ 


Csoda vagy 

Ijjedelem vagy 

A küszöbök vendégriasztója 
Zsemlyedagasztó 

Ablakok könnye fagy krokodilus infravörös 

A televényes térbe 

A türelmetlen idő kádjába 

Munkátlan Máriák alatt ívbe hajlitod az idő 
fájdalmas echóit 

Tányérfülükkel feléd figyelnek a munkatermek 
A városok faarcát megmíveled harmatba és 
acélba 

Tiszta vagy és ravasz mint a fúmetéló sarló 
Petróleumos szemeid gyujtogatják a nyugalmat 
Ha cementtagjaid összehúzódnak összetörnek a 
partok 

leomlik a teknikusok gógje 

Ereidbe szivärog a vas szálas kristálynedve 
Világdolog vagy 

Élni fogsz 

S a hámorok szemébe frecskendezed 

a nap vörös levesét. 


(Brjussownak ajánlom) 


SZULÉS 


A gyermek anyja bűne 

A város acélháromszögeiben ismeretlen tettes gyűrte 
széjjelfeszitett combjai közé 

Egy nap új szívhang szivárgott testéből 

Vaskankalinok izzottak szügyében 

Öregszív és vendégszív hangjai kontrapunctosan ker- 


getőztek 
A magzat 


Felfeszíti a nő reszkető tomporát 
Szívópumpáit szegényes érhálózatba horgonyozza 
Világfájdalmas 
Meleg csokoládésátorát feldobta a 270-ik éjjel 
Orvosok ezüstkutaszokkal somfordälnak 
Baltafejével a kéj gyönged alagutját kússza a gyermek 
Véres testréseken kalimpál keresztül 
Üdv 
Az új életnek 
Karbolos kendők zászlózzák a sterilis szülés kultur 
képletét. A vízfejű angyal aeterből ecetbe trambulinoz. 
Lélekvitorláját az ősök diadalmas bűze hajtja már 
A tenger köldökén bizonnyal a Szél szigonyairól 

álmodik 
Már mérget kever pókhálós szemgolyói mögött 
Drót átlókat sír üvegcserepeket röhög 
Nyugodj meg 
Tanitóbácsik apák istenek homlokszoritókkal 

és lélekherélőkéssel útban 
Rokonok koszorúja sztrichnint nyálaz a matrácok gye- 
hennáján. Lámpások sämfäkat és malasztot rügyeznek. 


A gyermek sárga neszt contemplál a bölcső rivaldáján 

Ime a vemhes barázda 

A társadalom árnyékketrecében 

Halleluja 

Hét zuhanó kalapács a vérfertőző kovács velejében fel- 
fedezte a chromatikus hangsort! 


Forbáth Imre 
ESTARSE TARA DATABASE PAZ IIED AT FE RT ET EEE EEE 


VERSEK 


jaj! 

sohasem pipált agya 

mégis Ó virágositotta be 

az emberek fejét 

jaj, jaj ! 

nem O hajózott a vizeken 

de ujjaiból csilagok 

örvendeztek a nincstelenek felé 

oh jaj 

egyszer szólott csak imigyen : 
TÁRSAIM ! 

A CSUCSOK LESZÁNKÁZTAK VÖL- 
GYEITEKBE ! 


azóta senki sem hordta tenyerén a fejét 
jaj, oh jaj! 

szöges drótok sóhajtoznak füleiből 

de Ő kivilágosodott szemekkel 

hever a megtisztult szuronyokon 


II 


titánok zsiräffokon nyargalnak 

tünderek kerge zsolozsmäkat tallöznak 

szoposak tejfogakat szülnek a mindenségbe 

férfiak előre tolt lámpásaikkal szivárványokat fiirészelnek 
asszonyok legszentebb izgalmukat teregetik a felhökre 


TEGNAP ÓTA 


minden negyvennyolcat forgott az egyenlitó csöndje körül 
patkányok riadót fujtak kürtőikbe 


mert 
TEGNAP ÓTA 
megindult a horizont és felállt a temető 
TEGNAP 


lámpásaim kimásztak a pincékből és én 
megszagoltam a pohárban kinlódó életet 
TEGNAP ÓTA TUDOM: 
lámpásaim elindultak az egerekhez 
hogy imigyen szóljanak: 
TÁRSAIM 


elég volt a párzásból, keljetek útra és 
rakjátok össze a széthullott csillagokat. 
Vermes Ferencz 


PARISI KONGRESSZUS 


NEMZETKÖZI KONGRESSZUS A MODERN SZELLEM 
VÉDELMÉNEK. és IRÁNYELVEINEK MEGHATÁROZÁSÁRA 


Az 1922. március havában Párisban kongresszus ül össze, mely 
előreláthatólag -a , tradició és invenció közötti hosszú viszály" fel- 
ujitását fogja maga után vonni. 

Ez a modern szellem védelmének és irányelveinek 
meghatározását célzó kongresszus lázas vitákra ad kilátást. 
Mindkét fél seregszemlét fog tartani. Mindenkit, akinek a cselek- 
vésnél nincs szüksége arra, hogy a mult védelme alá helyezkedjék 
és aki részt akar venni a kongresszuson ezuton ís felkérünk, hogy 
irásban jelentkezzék a kongresszus titkarsaganal (Paris XVIe 2 rue 
de Noisiel). 

A vita főtárgyául az ifjú nemzedékek által fölvetett néhány 
probléma szolgál, melyek nem annyira a megoldás reményében, 
kerülnek szőnyegre, mint inkább azzal a céllal, hogy első izben 
megállapítsák fontosságukat. A szervező-bizottság véleményei eléggé 
eltérőek ahhoz, hogy a kongresszus pártatlanságát garantálják. 

A kongresszus elfogad minden indítványt, melyet elébe ter- 
jesztenek és csak azt a jogot tartja fenn magának, hogy az előtte 
fantasztikusoknak tetszőket elvesse. 

A gondolatok tisztázása céljából itt közlünk kettőt a kon- 
gresszus által megvitatandó számos kérdés közül: 
| A modernnek nevezett szellem létezett-e mindenkor? 

A modernnek nevezett tárgyak közül a magas formájú 
kalap inkább vagy kevésbé modern-e, mint egy lokomotiv ? 


A kongresszust összehívó bizottság : 
GEORGES AURIG (Compositeur), Andre 
Breton (Direkteur de ,,Littérature“), ROBERT 
DELANNAY  (Artiste-Peintre), FERNAND 
LÉGER (Artiste-Peintre), AMEDEE OZEN- 
FANT (Directeur de „L'Esprit Nouveau“), 
JEAN PAULHAN (Secrétaire général de „La 
Nouvelle Revue Francaise)“, ROGER VITRAC 
(Directeur d’„Aventure“), 

A mérhetetlenül dráguló eldallit 
felemelni. Kérjük olvasóinkat és barátainkat, 
tésével támogassanak a továbbiakban is bennünket, 


kiadványainkat szaporitani. 


Olvasóinkhoz és barátainkhoz! 
ási költségek következtében lapunk 


mert csak igy 


árát 150 koronára voltunk kénytelenek 
hogy előfizetők gyüjtésével s a lap minél intenzivebb terjesz- 
leszünk képesek lapunkat föntartani S 


a TESTS KENETET ET CE ZET EKET 


Uj kiadványaink 
300 számozott amatőr példányban. 
1. Archipenko: Képeskönyv, 
14 klisével, Iwan Goll előszavával ára : 
500 0.K., 15 szokol, 20 lei, 10 dinár, 5 lira, 
20 márka, 1/, dollár, 1 sv. K. és 60 m. K. 


A MA pártolótagsági 
dija : 
egy évre: 3500 o. K., 150 szokol, 150 lei, 


120 dinár, 150 márka, 80 lira. 70 frank, 
10 dollár, 30 sv. frank és 500 m. K. 


A MA Könyvosztälya. 


Közöljük olvasóinkkal és barátainkkal, 
hogy otthoni mintára könyvosztályt 
létesitünk. Lapunknak ebben a rova- 
tában állandóan hirdetni fogjuk 
azokat a munkákat, amik kiadó- 
hivatalunkban megszerezhetők. 


2 Barta: Tisztelt Hullaház, kiált- M . . 
ványok 1000 o. K., 20 szokol, 15 dinár, A A elófizetési 
25 lei, 25 márka, 1 dollár, 1%/, sv. K. ára: Bán Verlag: 
5 lira és 100 m. K. egy évre: fél évre: Kass Lajos: ,Világanyám' 
3. eg Sara E O “ts szokot k Szokol (verseskönyv) > 
usrajzza számozott és aláirt amatór inár inár 
példányban készült. Ära: 3000 o. K, a márka 30 márka Kassák Lajos: ,Novelláskönyv" 
30 szokol, 30 dinar, 40 lei, 10 lira, 100 márka, er ee „Ének ma- 
11/, dollár, 3 sv. K. és 350 m. K. 20 lira | 10 lira gamról“ 

r ran a 

4. Kassák : Színes képeskönyv, E pant ar Bas 
4 eredeti festménynyel 15 szämozott, kézzel 0 ps Bécsi Magyar Kiadó: 
szinezett példányban és aláirva. Ara: A MA amatórszámainak Kas E 

sák La = - 
10.000 o. K., 100°szokol, 100 dinär, 150 lei, <n Siga Jos: ,Misilló király 
50 lira, 300 márka, 3 dollár, 10 sv. K. és i 
1000 m. K. egy évre: fél evren Kassák Lajos: „Máglyák Ene- 
6 

5. Kudlák : Gitár és konflisl6, 00 szokot 1500 o. K. kelnek“ 
versek, a szerző metszeteivel ára: 500 o. K., 100 márka 50 márka Upton Sinclair: Jimmie Higgins" 
15 szokol, 10 dinár, 20 lei, 20 márka, ‚30 lira 25 lira Szabó Erwin: Társadalmi és 
5 lira, 1/, dollár, 1 sv. K. és 60 m. K. Ind a pártharcok a 48—49-es magyar- 

6. Mácza: Teljes szinpad, tanul- 400 m. K. 200 m. K. forradalomban 


mänyok ára : 500 0. K., 15 szokol, 10 dinär, 
20 lei, 20 márka, 5 lira, 1/, dollär, 
1 sv. K. es 60 m.K. 

7.Moholy-Nagy :Kepeskönyv, 
Mätyäs Peter tanulmányával, és tizen- 
három klisével 500 o. K. 15 szokol, 
10 dinár, 20 lei, 20 márka, 1/, dollár, 5 lira, 
1 sv. K. és 60 m. K. 

8.Simon: Kinyilatkoztatäs,versek, 


Az amatörpeldänyok egyes 
szamonkent nem kaphatök! 


Elöadöestelyeink 


Összel megkezdett elöadöestelyein- 
ket ez évben még intenzivebben 


J. Fischer Verlag: 


Marx: „A tőke" (két kötet) 

Gogol: , Egy őrült emlékiratai" 
(amatőr kiadás) 

Gorkij: „A kispolgár" 

Kropotkin: „A francia forrada- 
lom" (két kötet) 


hé a k a : ee ae akarjuk folytatni. Legközelebbi 

don BR ae Re > esteinkröl pontos dátumot és rész- A l { 
9. Ufvári: Prózák, Grosz rajzaival letes müsort a Ma legközelebbi kész see rt 

500 o. K., 15 szokol, 20 lei, 10 dinär, számában és a napilapokban hetók m ee MA kia Pe 

20 márka, '/, dollar, 1 sv. K. és 60 m. K. adunk. 7 a 


Wien, XIII., Amalienstrasse 26. 

A MA VII. EVFOLYAM MASODIK SZAMANAK TARTALOMJEGYZEKE: 


Kassdk Lajos : Vers — Ujvári Erzsi: Prózák — Reiter Róbert: Versek — P. Picasso: Festmény — Barta Sándor: 
Mese — Simon Andor: Versek — Sz. Ä.: Vers — H. S: Versek — Enders Ervin: Vers — Remenyik László : 


Versek — Kudlák Lajos: Versek — F. Léger: Festmény — Kállai Ernő: Tanulmány — Gleizes: Festmény 


POE IVAR D OOOO Un UU AAA ANA 
CMU TETRIS TT 

„Ma“ havonta egyszer megjelenő aktivista müvészeti és társadalmi folyói 
As a yoirat. Szerkeszti: K j 
szerkesztő : BartaSándor. Felelős szerkesztő: Joseph Kalmer. Szerkesztőség és ee 
Amalienstrasse 26/11. Németországi képviselónk: Moholy Nagy László, Berlin W 35 how 73, A E 
A WE Csehországi képviselőnk : Kudlák Lajos, Lucenec, Massarikova u. 11. ; ie 
Szlovákiai képviselőnk: Mácza János, Kossice, Massarikova u. 25. Jugoszláviai képviselőnk: B. Tokin, Zagreb, Hatzova 9/1. 
VII. evf., 3. szám. Megjelenés dátuma 1922 február 1. — A lap minden cikkéért a szerző felel ln 


Egyes szám ára: 150 o. K., 7 szokol, 5 dinár, 10 lei, 30 m. K. 


Vereinigte Druck- und Verlagsgesellschaft Ipag-Weber, Wien, III, Kollergasse 9. 


